**Miroase parcă-a iarnă...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Miroase parcă-a iarnă de la fereastra mea,

Inspir cu ochii-nchiși... răzleț, un fulg de nea

Coboară din trecut în mintea-nfiorată:

Septembrie -târziu, ninsoarea o așteaptă?

În noaptea fără stele, copacii- nfrigurați

Își fac pături din norii veniți și-apoi plecați

Să-și scuture tristețea prin munții neclintiți

La suferința ierbii, visând la nopți fierbinți.

De ce să vină iarna cănd parcă ieri a fost

Seara de vară-n care natura cu-al ei rost

Mă umplea cu parfum de dragoste de viață

Și imi punea sclipirea de stele peste față?

Încă nu ești dorită să vii, nu te grăbi,

Decembrie-i departe, nu vreau a mai vorbi

Despre răcirea vremii, toamna e la-nceput,

Vreau nopți calde-n natura iubită...ca-n trecut!